Területhasználati megállapodás 

Mely létrejött egyrészről a Balatonvilágos Község Önkormányzata (8171 Balatonvilágos, Csók István sétány 38., adószám: 15734044-2-14) képviseletében Takács Károly Béla polgármester, továbbiakban, mint Használatba adó, másrészről 

Zimmermann Árpád (lakcím: ………., adószám: …………..), továbbiakban, mint Területhasználó között a mai napon és az alábbi feltételekkel:

1. Használatba adó használatba ad Balatonvilágos Község Önkormányzata Képviselő-testületének 197/2026. (IX. 29.) határozata alapján az önkormányzat tulajdonában lévő Balatonvilágos Csokonai utca 1346 hrsz.-ú Községi Szabad Strand területén 20 m2 nagyságú területrészt bojlis behúzós horgászat és három darab sátor felállítás céljára. Használatba adó a terület használatát azzal a feltétellel biztosítja, hogy a területrész az Önkormányzat Gazdasági Ellátó és Vagyongazdálkodó Szervezete Intézményvezetője által kijelölt területrészen kerül biztosításra.

2. Területhasználó a használatba adott területet 2026. október 18. napjától 2026. október 25. napjáig használhatja 600,- Ft x 20 m2 x 8 nap = 96.000,- Ft + 25.920,- Ft áfa, összesen bruttó 121.920,- Ft területhasználati díj ellenében. A területhasználati díj a megállapodás aláírásával egyidejűleg átutalással fizetendő Balatonvilágos Község Önkormányzata 11748083-15428684-00000000 számlaszámra.

3. Területhasználó köteles a területnek és környékének tisztán-tartásáról gondoskodni, köteles az ott keletkezett szemét elszállítására, a balesetvédelmi és munkavédelmi szabályok betartására. Tevékenységét úgy kell gyakorolni, hogy az ne zavarja a strand további területrészét használók nyugalmát. 	

4. Területhasználó tudomásul veszi, hogy a területhasználat harmadik személy részére nem engedhető át, az kizárólag a jogosult részére szól, azonban ez nem korlátozza a jogosult azon jogát, hogy a területhasználathoz közreműködőket vegyen igénybe. Területhasználó köteles a megállapodás egy példányát a használat helyén tartani és az Önkormányzat vagy a Városőrség részéről eljáró személy kérésére bemutatni.	

5. Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.
Megállapodó Felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

6. Megállapodó Felek jogvita esetére a Siófoki Járásbíróság kizárólagos illetékességét kötik ki.

7. A Felek kijelentik, hogy a jelen megállapodásban foglaltakat megismerték, megértették, és azt, mint akaratukkal mindenben megegyezőt írják alá.

8. A jelen megállapodás a Felek általi aláírás napján lép hatályba.
A jelen megállapodás 4 eredeti példányban készült, amelyből 3 példány az Önkormányzatot, 1 példány a Területhasználót illeti meg.

Balatonvilágos, 2026. október 

